hotchpotch/miracl-hf-unified huggingface dataset:
Ñ
Ñ (ตัวใหญ่: Ñ, ตัวเล็ก: ñ) เป็นตัวอักษรละตินยุคใหม่ซึ่งเกิดจากการใส่เครื่องหมายทิลเดบนตัวอักษร N ตัว Ñ ได้รับการจัดให้เป็นส่วนหนึ่งของชุดตัวอักษรภาษาสเปนอย่างเป็นทางการในพุทธศตวรรษที่ 23 แต่ก็มีการใช้ในภาษากาลิเซีย, ภาษาอัสตูเรียส, ภาษาบาสก์, ภาษาอารากอน, ภาษาชาบากาโน, ภาษาฟิลิปีโน, ภาษาเกชัว และภาษาเตตุม รวมไปถึงในการถอดอักษรกลุ่มภาษาโตคาเรียนและภาษาสันสกฤตเป็นอักษรละติน โดยแทนเสียงนาสิก เพดานแข็ง  แต่ในภาษาตาตาร์ไครเมียใช้แทนเสียงนาสิก เพดานอ่อน ส่วนในภาษาเบรอตงและภาษาโรฮีนจา ตัวอักษรนี้เป็นตัวบ่งชี้ว่าสระที่อยู่ข้างหน้าออกเสียงเป็นสระนาสิก
Ñ แตกต่างกับตัวอักษรอื่น ๆ ที่มีเครื่องหมายเสริมสัทอักษรกำกับ (เช่น Ü ในภาษาสเปน, ภาษากาลิเซีย, ภาษาอัสตูเรียส และภาษาเลออน) ตรงที่มันมีฐานะเป็นตัวอักษรต่างหากตัวหนึ่งในภาษาเหล่านั้น (ยกเว้นภาษาเบรอตง) โดยมีชื่อเรียกเป็นของตัวเอง (ภาษาสเปนเรียก "เอเญ", ) และมีตำแหน่งเป็นของตัวเองในชุดตัวอักษร (ต่อจาก N) จากมุมมองนี้ ความเป็นเอกเทศของตัว Ñ จึงคล้ายคลึงกับตัว W ในภาษาอังกฤษ (ซึ่งมาจากการเขียนตัว V ติดกันในอดีต เหมือนกับตัว Ñ ซึ่งมาจากการเขียนตัว N ติดกัน)
ตัวอักษร Ñ กลายเป็นสิ่งแสดงอัตลักษณ์ของภาษาสเปน กองทัพอากาศแห่งสาธารณรัฐสเปนที่ 2 เคยใช้ตัวอักษรนี้ในการระบุอากาศยานของตนเอง
ยุทธจักร ก้อนจันทร์
ยุทธจักร ก้อนจันทร์ (ชื่อเล่น: หนอน; 31 พฤษภาคม พ.ศ. 2525 — ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางตัวรับ ในการแข่งขันไทยลีกร่วมกับสโมสรฟุตบอลราชนาวี เขาเคยชนะการแข่งไทยลีกในปี พ.ศ. 2551 ซึ่งความพิเศษของเขาคือการยิงที่ทรงพลัง
ยุทธจักรเป็นส่วนหนึ่งของทีมชาติไทย ในการแข่งขันไทเกอร์คัพ 2004 จากนั้น เขาก็ว่างเว้นจากการแข่งขันระดับนานาชาติเป็นเวลาหลายปี กระทั่งได้รับการเรียกตัวให้เข้าร่วมทีมจากเกียรติศักดิ์ เสนาเมือง ในเดือนมิถุนายน พ.ศ. 2558
เจ้าชายเจมีแห่งบูร์บง-ปาร์มา เคานต์แห่งบาร์ดี
เจ้าชายเจมีแห่งบูร์บง-ปาร์มา เคานต์แห่งบาร์ดี () เป็นพระโอรสพระองค์ที่ 3 ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ วิกตอเรีย เคอซิเวอร์ยัตช์ (ต่อมา เคาน์เตสวิกตอเรียแห่งบาร์ดี) มีพระธิดา 2 พระองค์
โปเกมอน เดอะมูฟวี่ ตอน ผจญภัยบนหอคอยปีศาจ
โปเกมอน เดอะมูฟวี่ ตอน ผจญภัยบนหอคอยปีศาจ () เป็นภาพยนตร์โปเกมอนเดอะมูฟวี่ที่ 3 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 8 กรกฎาคม พ.ศ. 2543
มอลลี่ เด็กสาวผู้โดดเดี่ยว บังเอิญปล่อยอำนาจของโปเกมอนปริศนา ชึ่งใช้ความฝันและจินตนาการของมอลลี่มาทำให้พวกมันมีชีวิตและอำนาจชั่วร้ายที่สามารถทำให้เมืองกลายเป็นน้ำแข็ง มอลลี่ต้องการมี่แม่ จึงให้ เอ็นตี้ โปเกมอนแห่งตำนาน ไปตามหาแม่ของเธอ แต่ เอ็นตี้ กลับไปลักพาตัวแม่ของซาโตชิ และสะกดจิตให้เธอเป็นแม่ของมอลลี่ ซาโตชิและเพื่อนจึงต้องต่อสู้เพื่อช่วยแม่ของเขากลับมาและทำลายอำนาจมืดที่ปกคลุมเมืองนี้ให้ได้
โปเกมอน เดอะมูฟวี่ ตอน โปเกมอนเรนเจอร์กับเจ้าชายมานาฟี่แห่งท้องทะเล
โปเกมอน เดอะมูฟวี่ ตอน โปเกมอนเรนเจอร์กับเจ้าชายมานาฟี่แห่งท้องทะเล () เป็นภาพยนตร์โปเกมอนเดอะมูฟวี่ที่ 9 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 15 กรกฎาคม พ.ศ. 2549
ซาโตชิและเพื่อนๆ ได้มาเจอกับ คณะมารีน่าโชว์โปเกมอนใต้น้ำและ แจ็คกี้ ซึ่งเป็นโปเกมอนเรนเจอร์ มีหน้าที่ปกป้องเหล่าโปเกมอนแจ็คกี้ มาทำภารกิจนำไข่ของ เจ้าชายแห่งท้องทะเลกลับไปยังวิหารใต้ทะเล โดยมีโจรสลัด แฟนท่อม ตามไล่ล่าหมายจะชิงไข่นี้และแล้วไข่ก็ฟักตัวออกมาเป็น มานาฟี่โปเกมอนที่จะสามารถนำไปยังวิหารใต้ทะเล ในคืน ราหูอมจันทร์
ตระกูลรอธส์ไชลด์
ตระกูลรอธส์ไชลด์ () เป็นตระกูลอภิมหาเศรษฐีที่ร่ำรวยที่สุดในโลก สืบเชื้อสายมาจากไมเออร์ อัมส์เชล รอธส์ไชลด์ ชาวยิวที่อพยพไปยังเยอรมนี และได้เริ่มจัดตั้งธนาคารขึ้นที่นั่นในทศวรรษที่ 1760 ต่อมาเขาให้บุตรชายทั้ง 5 คนช่วยบุกเบิกธนาคารของครอบครัวไปยังต่างประเทศ ซึ่งตั้งสาขาอยู่ใน 5 เมืองใหญ่ได้แก่ ลอนดอน, ปารีส, แฟรงก์เฟิร์ต, เวียนนา และเนเปิลส์
ในศตวรรษที่ 19 ตระกูลรอธส์ไชลด์กลายเป็นครอบครัวที่ถือครองทรัพย์สินมากที่สุดในโลก ในปัจจุบันธุรกิจของตระกูลนี้มีทั้งสถาบันการเงิน, อสังหาริมทรัพย์, เหมือง, พลังงาน, ฟาร์มแบบผสม ทรัพย์สินของตระกูลรอธส์ไชลด์มีมากมายมหาศาลเกินกว่าประเมินได้ โดยอาจมีมูลค่ารวมกันถึงสี่แสนล้านดอลลาร์สหรัฐ ด้วยทรัพย์สินที่มากมายมหาศาลเช่นนี้ทำให้เกิดเป็นทฤษฎีสมคบคิดมากมายว่าตระกูลนี้คือผู้บงการกระแสเงินและสถาบันการเงินต่าง ๆ ในโลก และบงการรัฐบาลต่างๆให้ทำสงครามหรือยุติสงครามระหว่างกัน
ตระกูลรอธส์ไชลด์เคยเป็นผู้สนับสนุนทางการเงินแก่รัฐบาลอังกฤษในการทำสงครามกับฝรั่งเศสในช่วงสงครามนโปเลียน ในปี 1815 เพียงปีเดียวตระกูลนี้ได้สนับสนุนเงินกู้ถึง 9.8 ล้านปอนด์ (ราว 2.9 หมื่นล้านบาทในปัจจุบัน) ให้แก่พันธมิตรของอังกฤษ นอกจากนี้ยังมีส่วนเกี่ยวข้องโดยตรงกับการเรียกร้องเอกราชของบราซิลจากโปรตุเกสในศตวรรษที่ 19 ตลอดจนสนับสนุนเงินกู้แก่ญี่ปุ่นมูลค่า 11.5 ล้านปอนด์ (ซื้อเรือรบขนาด 15,000 ตันได้ราว 12 ลำ) ในการทำสงครามกับรัสเซีย
หลังจากมีส่วนในการปราบนโปเลียน จักรพรรดิฟรันซ์ที่ 1 แห่งออสเตรีย ทรงแต่งตั้งตระกูลรอธส์ไชลด์สาขาออสเตรียให้เป็นขุนนางออสเตรียที่ตำแหน่งไฟร์แฮรร์ และต่อมาในปีค.ศ. 1847 ตระกูลรอธส์ไชลด์สาขาบริเตนก็ได้เป็นขุนนางอังกฤษเช่นกันที่ตำแหน่งบารอน ในช่วงสงครามโลกครั้งที่สอง ภัยคุกคามจากนาซีเยอรมนีทำให้ตระกูลรอธส์ไชลด์สาขาออสเตรียซึ่งมีเชื้อสายยิวจำเป็นต้องหนีตายออกจากยุโรปไปยังสหรัฐอเมริกา ธนาคารและทรัพย์สินของพวกเขาในออสเตรียถูกยึด คฤหาสน์หลายหลังในเวียนนาถูกทำลาย ในปีค.ศ. 1999 รัฐบาลออสเตรียตกลงที่จะส่งมอบภาพจิตรกรรมราว 250 ชิ้นคืนแก่ตระกูลซึ่งถูกยึดไปในสมัยสงคราม
ในปีค.ศ. 2016 องค์กรไม่แสวงหาผลกำไร Oxfam International ได้มีการประเมินว่า มูลค่าทรัพย์สินที่ตระกูลรอธส์ไชลด์ครอบครองอยู่ มีมูลค่าอยู่ที่ราว 2 ล้านล้านดอลลาร์สหรัฐ หรือคิดเป็น 5 เท่าของทรัพย์สินของมหาเศรษฐีร่ำรวยที่สุด 8 อันดับแรกของโลกคนรวมกัน
คริสต์ทศวรรษ 860
คริสต์ทศวรรษ 860 () เป็นทศวรรษที่เริ่มต้นตั้งแต่วันที่ 1 มกราคม ค.ศ. 860 ถึง 31 ธันวาคม ค.ศ. 869 เป็นทศวรรษของศตวรรษที่ 9 และ คริสต์สหัสวรรษที่ 1
มิถุนายน พ.ศ. 2560
มิถุนายน พ.ศ. 2560 เป็นเดือนที่ 6 ของปี พ.ศ. 2560 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
หลี่ตงเสวีย
หลี่ตงเสวีย ( ภาษาจีน; 李东学/李東學 ภาษาอังกฤษ; Ethan Li ) เกิด 27 พฤศจิกายน 1982 เป็นนักแสดงจีนแผ่นดินใหญ่เกิดในเมืองเจิ้งโจว มณฑลเหอหนาน จบการศึกษาระดับปริญญาตรีจากมหาวิทยาลัยเจิ้งโจว สาขาวิทยาศาสตร์คอมพิวเตอร์ และได้เข้าสถาบันภาพยนตร์ปักกิ่ง 2003 ผลงานที่สำคัญเรื่อง เจินหวนจอมนางคู่แผ่นดิน, ดาบแค้น บัลลังก์เลือด, Bratty Bride, ตำนาน อักษร กระบี่, 1911, The Young Worriers วีรบุรุษตระกูลหยาง ปี 2, Brotherhood of Blades ฯลฯ
สุทธิพงษ์ เหลาพร
จ่าตรี สุทธิพงษ์ เหลาพร เป็นนักฟุตบอลชาวไทย ที่เข้าแข่งขันไทยลีก ร่วมกับสโมสรฟุตบอลราชนาวีในตำแหน่งกองหน้า
สุทธิพงษ์เคยทำหน้าที่ร่วมสังกัดสโมสรฟุตบอลมาบตาพุด นาวิกโยธิน โดยมีส่วนสำคัญในการช่วยให้ทีมดังกล่าวเป็นแชมป์โซนภาคกลางและตะวันออกของเลคแรก
ฤดูพายุไซโคลนมหาสมุทรอินเดีย พ.ศ. 2560
ฤดูพายุไซโคลนมหาสมุทรอินเดีย พ.ศ. 2560 คือรอบของพายุหมุนเขตร้อน ที่มีการก่อตัวในมหาสมุทรอินเดียเหนือ ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า "ARB" โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า "BOB" โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
ฤดูกาลเริ่มต้นอย่างเป็นทางการด้วยการก่อตัวของพายุไซโคลนมารุทาเหนืออ่าวเบงกอล ในช่วงกลางเดินเมษายน
เมื่อวันที่ 13 เมษายน หย่อมความกดอากาศต่ำก่อตัวขึ้นบริเวณตอนใต้ของอ่าวเบงกอล ภายใต้อิทธิพลของพื้นที่การหมุนเวียนที่ยังคงอยู่ ในระยะเวลา 6 ชั่วโมง ภายใต้เงื่อนไขที่เหมาะสม การแรงขึ้นอย่างฉับพลันจึงเกิดขึ้น และระบบถูกจัดเป็นพายุดีเปรสชันเมื่อวันที่ 15 เมษายน ต่อมาในวันเดียวกันนั้น พายุหมุนยังทวีกำลังแรงขึ้นเป็นพายุดีเปรสชันหมุนเร็ว จากนั้นกลายเป็นพายุไซโคลน ได้รัยชื่อว่า มารุทา (Maarutha) มารุทาได้ชักนำให้เกิดฝนตกหนักตั้งแต่ยังเป็นพายุดีเปรสชันในประเทศศรีลังกา และในหมู่เกาะอันดามันและนิโคบาร์ของอินเดีย วันที่ 16 เมษายน มารุทาได้พัดขึ้นฝั่งที่ประเทศพม่า ก่อนที่จะสลายตัวเป็นหย่อมความกดอากาศต่ำในวันรุ่งขึ้น
ในเมืองจ้าวผิ่ว มารุทาได้ทำลายบ้านเรือนกว่า 70 หลังคาเรือนและสร้างความเสียหายรวมมากสุดถึง 31.8 ล้านจัต (23,400 ดอลลาร์สหรัฐ) เมื่อวันที่ 18 เมษายน มีรายงานว่ามีประชาชนสามคนเสียชีวิตในพม่า
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาภูมิภาคในนิวเดลีได้มีการเริ่มต้นกำหนดชื่อในเดือนกันยายน ปี พ.ศ. 2547 หากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ ท่านสามารถดูชื่อพายุที่เหลือทั้งหมดได้ที่รายชื่อพายุในมหาสมุทรอินเดียเหนือ
ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2560 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2017 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
พุดโกเมน
พุดโกเมน () เป็นพืชในสกุลสะแล่งหอมไก๋ มีถิ่นกำเนิดในทวีปแอฟริกา นิยมปลูกเป็นไม้ประดับ ชาวพื้นเมืองแอฟริกาใช้พืชชนิดนี้เป็นสมุนไพรลดไข้และระงับปวด ส่วนผลและเมล็ดนำมาทำเป็นสีย้อมและสีผสมอาหาร
พุดโกเมนเป็นไม้พุ่มหรือไม้ต้นสูงได้ถึง 10 เมตร ใบรูปรียาว 6-18 เซนติเมตร ปลายแหลมยาว โคนรูปลิ่ม ก้านใบยาว 0.3-1 เซนติเมตร เส้นแขนงใบข้างละ 4-5 เส้น ดอกออกเดี่ยว ๆ ที่ปลายกิ่งสั้นด้านข้าง ก้านดอกยาวได้ถึง 1 เซนติเมตร ใบประดับย่อยคล้ายเกล็ด 5-9 อัน หลอดกลีบเลี้ยงยาว 1-2 เซนติเมตร ดอกรูปแตรสีม่วงอมแดง มีปื้นสีเขียวด้านนอก ด้านในสีขาวมีจุดสีม่วงกระจาย หลอดกลีบดอกยาวได้ถึง 20 เซนติเมตร กลีบรูปไข่แกมรูปขอบขนานยาว 1-4 เซนติเมตร เกสรเพศผู้ติดบนปากหลอดกลีบดอก ก้านเกสรเพศเมียยาว 12-20 เซนติเมตร ยอดเกสรจัก 2 พู รูปกระบอง ยาวได้ถึง 3 เซนติเมตร ยื่นพ้นปากหลอดกลีบดอกเล็กน้อย ผลรูปรีกว้างยาว 3.5-7 เซนติเมตร มีสันตื้น ๆ 10 สัน สามารถรับประทานได้ ภายในมีเมล็ดแบน เส้นผ่านศูนย์กลาง 6-8 มิลลิเมตร
เครื่องอิสริยยศลำดับสหไมตรี
เครื่องอิสริยยศลำดับสหไมตรี ( "เคฺรืองอิสฺสริยยสลํฎาบ่สหเมตฺรี") เป็นชื่อของตระกูลเครื่องราชอิสริยาภรณ์ซึ่งมอบโดยรัฐบาลแห่งพระราชอาณาจักรกัมพูชา สถาปนาขึ้นเมื่อวันที่ 9 พฤศจิกายน ค.ศ. 1948 โดยแบ่งลำดับเกียรติเป็น 3 ชั้น ต่อมาได้ขยายลำดับเกียรติขึ้นเป็น 5 ชั้น เมื่อวันที่ 23 สิงหาคม ค.ศ. 1956 การมอบเครื่องราชอิสริยาภรณ์ตระกูลนี้ได้ระงับไปในสมัยการปกครองของเขมรแดง ก่อนจะมีการฟื้นฟูการมอบอีกครั้ง ตามพระราชกฤษฎีกา เลขที่ 1095/01 ลงวันที่ 5 ตุลาคม ค.ศ. 1995 เครื่องราชอิสริยาภรณ์ตระกูลนี้มอบเป็นเครื่องหมายแห่งมิตรภาพแก่ชาวต่างชาติผู้มีความชอบดีเด่นต่อพระมหากษัตริย์และประชาชนแห่งราชอาณาจักรกัมพูชา โดยเฉพาะอย่างยิ่งในด้านการเสริมสร้างความสัมพันธ์ระหว่างประเทศหรือด้านการทูต
เครื่องราชอิศริยาภรณ์มีลำดับเกียรติทั้งหมด 5 ชั้น ดังนี้
รีเฟล็กซ์ดั้งเดิม
รีเฟล็กซ์ดั้งเดิม () เป็นกลุ่มของปฏิกิริยารีเฟล็กซ์ชนิดต่างๆ ที่พบในทารกแรกเกิดปกติ แต่ไม่พบในผู้ใหญ่ปกติ โดยรีเฟล็กซ์เหล่านี้เกิดขึ้นจากระบบประสาทและเป็นการตอบสนองต่อสิ่งกระตุ้นบางอย่าง การหายไปของรีเฟล็กซ์เหล่านี้เกิดจากการพัฒนาของสมองกลีบหน้าซึ่งเป็นส่วนหนึ่งของพัฒนาการของเด็กตามปกติ
เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์
เซอร์ไวเวอร์: ฮีโร่ปะทะฮีลเลอส์ปะทะฮัสท์เลอส์ () เป็นฤดูกาลที่ 35 ของรายการเซอร์ไวเวอร์ ถ่ายทำตั้งแต่วันที่ 3 เมษายน พ.ศ. 2560 ถึง 11 พฤษภาคม พ.ศ. 2560 โดยฤดูกาลนี้จะเป็นผู้เล่นหน้าใหม่ทั้งหมด 18 คน แบ่งออกเป็นสามเผ่าตามธีมหลักของฤดูกาลนี้ นั่นคือ "ฮีโร่" ประกอบด้วยผู้เล่นที่ทำหน้าที่ของตนเองอย่างกล้าหาญและองอาจ , "ฮีลเลอส์" ประกอบด้วยผู้เล่นที่ให้บริการแก่ผู้อื่นโดยช่วยพวกเขาด้วยการรักษาทั้งทางร่างกายและอารมณ์ , "ฮัสท์เลอส์" ประกอบด้วยผู้เล่นที่ได้รับการยกย่องสำหรับจริยธรรมในการทำงานของพวกเขาและเป็นผู้ที่จะไม่หยุดอยู่กับที่จนกว่าจะบรรลุเป้าหมาย
ฤดูกาลนี้เป็นครั้งที่สี่แล้วที่ถ่ายทำที่ประเทศฟิจิอีกครั้ง หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ และ เซอร์ไวเวอร์ เกมเชนเจอส์
และฤดูกาลนี้ได้มีการเปลี่ยนแปลงเรื่องการโหวต โดยจะกลับมาใช้วิธีเดิมหลังจากที่ฤดูกาลที่แล้วได้งดไว้ นั่นคือ หากผลโหวตออกมาเสมอกันจะทำการโหวตใหม่อีกครั้งหนึ่ง
ทเวนตีฟอร์แครัตแมจิก (อัลบั้ม)
ทเวนตีฟอร์แครัตแมจิก () เป็นสตูดิโออัลบั้มลำดับที่สามของนักร้องนักแต่งเพลงชาวอเมริกัน บรูโน มาร์ส ออกจำหน่ายเมื่อวันที่ 18 พฤศจิกายน ค.ศ. 2016 โดยค่ายแอตแลนติกเรเคิดส์ ต่อจากอัลบั้มลำดับที่สอง "อันออร์โธดอกซ์จูกบอกซ์" (2012) การผลิตอัลบั้มเริ่มขึ้นระหว่าง ค.ศ. 2015–2016 โดยมีแชมพูเพรสส์แอนด์เคิร์ลเป็นผู้อำนวยการสร้างฝ่ายบริหาร (Executive producer) ร่วมด้วย เดอะสเตอริโอไทป์, เจฟฟ์ บาสเกอร์ และเอมีล เฮย์นี ซึ่งนับเป็นครั้งแรกของมาร์สที่ไม่ได้ผลิตภายใต้บริษัทเดอะสมีซิงตันส์
"ทเวนตีฟอร์แครัตแมจิก" ได้รับคำวิจารณ์ด้านบวกจากนักวิจารณ์ และเปิดตัวที่อันดับสองบนชาร์ตบิลบอร์ด 200 โดยมีซิงเกิลจากอัลบั้มนี้กว่า 3 ซิงเกิล ประกอบไปด้วย "ทเวนตีฟอร์แครัตแมจิก", "แดตส์วอตไอไลก์", และ "เวอร์ซาชีออนเดอะฟลอร์" ในเดือนมีนาคม ค.ศ. 2017 มาร์สเริ่มออกแสดงคอนเสิร์ตครั้งที่สามในชื่อ ทเวนตีฟอร์แครัตแมจิกเวิลด์ทัวร์ เพื่อส่งเสริมอัลบั้มนี้
ศูนย์อุตุนิยมวิทยาชำนัญพิเศษประจำภูมิภาค
ศูนย์อุตุนิยมวิทยาชำนัญพิเศษประจำภูมิภาค (, ย่อว่า ) เป็นหน่วยงานที่รับผิดชอบการเผยแพร่ข้อมูล คำแนะนำ และคำเตือนทางอุตุนิยมวิทยาในภูมิภาคที่ตนเองตั้งอยู่ ได้รับการยอมรับโดยความเห็นพ้องที่องค์การอุตุนิยมวิทยาโลกในฐานะส่วนหนึ่งของหน่วยงานการเฝ้าระวังสภาพอากาศโลก
ศูนย์อุตุนิยมวิทยาชำนัญพิเศษศูนย์หนึ่ง ๆ เป็นผู้รับผิดชอบตรวจหาพายุหมุนเขตร้อนในภูมิภาคที่ตนเองรับผิดชอบ และเผยแพร่ข้อมูลพื้นฐานเกี่ยวกับบริเวณความกดอากาศต่ำที่เกิดขึ้นในปัจจุบัน รวมทั้งตำแหน่ง การเคลื่อนที่ และความรุนแรงของบริเวณความกดอากาศเหล่านั้น โดยมีศูนย์อุตุนิยมวิทยาชำนัญพิเศษดังกล่าว 6 ศูนย์ รวมกับศูนย์เตือนภัยพายุหมุนเขตร้อน (, ย่อว่า ) ในระดับภูมิภาคอีก 6 ศูนย์ ทั้งหมดทำหน้าที่ออกประกาศเตือนภัยพายุหมุนเขตร้อนเป็นการสาธารณะ และช่วยเหลือหน่วยงานทางอุตุนิยมวิทยาและอุทกวิทยาของประเทศต่าง ๆ ในการเตรียมข้อมูลเตือนภัยสำหรับประเทศของตน นอกจากนี้ ศูนย์ฯ ทุกศูนย์ยังรับผิดชอบการตั้งชื่อพายุหมุนเขตร้อนเมื่อพายุเหล่านั้นก่อตัวเป็นพายุโซนร้อนในพื้นที่รับผิดชอบของตน (ยกเว้นศูนย์ฯ เรอูว์นียง และศูนย์ฯ เวลลิงตัน)
โคตะ อิบูชิ
โคตะ อิบูชิ นักมวยปล้ำอาชีพชาวญี่ปุ่น เริ่มอาชีพการปล้ำกับสมาคม Dramatic Dream Team (DDT) ในปี 2004 และกว่าสิบเอ็ดปีต่อมาได้กลายเป็นแชมป์ KO-D Openweight Championship 3สมัย, KO-D Tag Team Championship 5สมัย และ KO-D 6-Man Tag Team Championship 2สมัย ในปี 2009 เขาได้เริ่มทำงานให้กับสมาคม New Japan Pro Wrestling (NJPW) และได้เซ็นสัญญาในปี 2013 ใน NJPW เป็นอดีตแชมป์ IWGP Junior Heavyweight Championship 3สมัย และ IWGP Junior Heavyweight Tag Team Championship 1สมัย เขาลาออกจากทั้งสองสมาคม DDT และ NJPW ในเดือนกุมภาพันธ์ 2016 และนับแต่นั้นมาเขาได้ปล้ำในหลายๆค่ายในฐานะนักมวยปล้ำอิสระ รวมทั้ง DDT และ NJPW เช่นเดียวกับ WWE
คาโด: หนึ่งคำตอบ
คาโด: หนึ่งคำตอบ (, ) เป็นอะนิเมะ CG โดยโทเอแอนิเมชัน เริ่มออกอากาศเมื่อ 6 เมษายน พ.ศ. 2560
มีวัตถุทรงลูกบากศ์จัตุรัสขนาด 2 กิโลเมตรที่ไม่สามารถระบุโครงสร้างทางฟิสิกส์ได้ ปรากฎขึ้นที่ท่าอากาศยานนานาชาติโตเกียว และดูดกลืนเครื่องบินซึ่งมี โคจิโร ชินโด และชุน ฮานาโมริ สองเจ้าหน้าที่กระทรวงกิจการภายในกำลังโดยสารอยู่ ขณะที่รัฐบาลญี่ปุ่นกำลังหาทางช่วยผู้โดยสารนั้นเอง ที่ด้านบนของลูกบากศ์ ชินโดก็ปรากฎตัวพร้อมกับชายนามว่า ยาฮาคุย ซาชูนีนา ที่อ้างตนว่าเป็นสิ่งมีชีวิตทรงปัญญาจากอวกาศ เรียกร้องการเจรจาโดยตรงกับรัฐบาลญี่ปุ่น ซาชูนีนาได้ชี้แจงว่ามาเพื่อต้องการชี้ทางมนุษยชาติ และได้มอบแหล่งพลังงานอนันต์ "วาม" ให้แก่มนุษยชาติ โดยให้รัฐบาลญี่ปุ่นเป็นผู้จัดการดูแลวาม รัฐบาลญี่ปุ่นแต่งตั้งชุน ฮานาโมริ เป็นทูตพิเศษมีอำนาจเทียบเท่านายกรัฐมนตรี ส่วนโคจิโร ชินโด ก็ขอลาออกจากกระทรวงเพื่อทำให้ที่เป็นผู้แทนฝ่ายต่างดาว อย่างไรก็ตามคณะมนตรีความมั่นคงแห่งสหประชาชาติได้มีมติให้ญี่ปุ่นส่งมอบวามทั้งหมดให้สหประชาชาติ มิเช่นนั้นสหประชาชาติจะดำเนินนโนบายขั้นรุนแรงต่อญี่ปุ่น
เหตุโจมตีในอัลมินยา พ.ศ. 2560
เมื่อวันที่ 26 พฤษภาคม พ.ศ. 2560 เกิดเหตุกลุ่มคนร้ายปิดบังใบหน้ากราดยิงชาวคริสต์คอปติกบนรถโดยสาร ขณะมุ่งหน้าจากเมืองมะฆอเฆาะฮ์ในจังหวัดอัลมินยาไปยังโบสถ์แห่งหนึ่งในจังหวัดบะนีซุวัยฟ์ซึ่งอยู่ทางตอนใต้ของกรุงไคโร ประเทศอียิปต์ ส่งผลให้มีผู้เสียชีวิตอย่างน้อย 28 คน และบาดเจ็บอีก 22 คน
ในช่วงหลายเดือนที่ผ่านมา เกิดการโจมตีชาวคริสต์นิกายคอปติกหลายครั้ง โดยมีกลุ่มไอซิสอ้างว่าอยู่เบื้องหลัง ก่อนหน้าเมื่อวันที่ 9 เมษายน พ.ศ. 2560 เพิ่งเกิดเหตุระเบิดฆ่าตัวตายที่พุ่งเป้าโจมตีโบสถ์ 2 ครั้ง ทำให้มีผู้เสียชีวิตอย่างน้อย 46 คน และบาดเจ็บอีก 125 คน
ภายหลังจากเกิดเหตุโจมตี ประธานาธิบดีอับดุลฟัตตาห์ อัสซีซี ของอียิปต์ ได้ประกาศภาวะฉุกเฉินทั่วอียิปต์เป็นเวลา 3 เดือน พร้อมรับปากว่าจะทำทุกอย่างที่จำเป็นเพื่อต่อสู้กับกลุ่มผู้ก่อการร้าย จากนั้น อียิปต์ส่งเครื่องบินรบหลายลำโจมตีค่ายทหารหลายแห่งในประเทศลิเบีย ซึ่งทางการอียิปต์ระบุว่า เป็นสถานที่ฝึกปรือนักรบของกลุ่มติดอาวุธ โดยทางการอียิปต์เชื่อว่า นักรบเหล่านี้เป็นผู้อยู่เบื้องหลังเหตุกราดยิงในอัลมินยา
เดอะ มัมมี่
เดอะ มัมมี่ () เป็นภาพยนตร์แอคชั่นระทึกขวัญที่ออกฉายในปี ค.ศ. 2017 กำกับโดย อเล็กซ์ เคิร์ตซ์แมน ผู้เขียนบท "" และ "" นำแสดงโดย ทอม ครูซ, แอนนาเบล วอลลิสและรัสเซล โครว์ โดยภาพยนตร์เรื่องนี้ไม่เกี่ยวข้อง หรือเป็นภาคต่อของภาพยนตร์ "เดอะมัมมี่ 3 คืนชีพจักรพรรดิมังกร" แต่อย่างใด
เมื่อเจ้าหญิงจากยุคอียิปต์โบราณ  “อามาเนต” ที่ถูกทำให้กลายเป็นมัมมี่ และถูกฝังไว้กลางทะเลทรายเมื่อหลายพันปี จนกระทั่งมีการขุดค้นพบโลงศพหินโบราณของเธอ โดยการนำทีมของ “นิค มอร์ตั้น” นักโบราณคดีชาวอเมริกัน แต่ในระหว่างการขนย้าย ก็เกิดเรื่องขึ้น เมื่ออามาเนตถูกปลุกให้ตื่นขึ้นด้วยเหตุผลบางอย่างที่เกี่ยวข้องกับตัวของนิค เมื่อเธอตื่นขึ้น ความวิบัติจึงบังเกิดกับคณะขนย้าย เครื่องบินถูกทำลาย และนิคที่น่าจะตายไปแล้วก็ฟื้นขึ้น พร้อมกับประสาทสัมผัสที่ว่องไวราวกับยอดมนุษย์ นิค และ เจ้าหญิงอามาเนต เกี่ยวข้องกันอย่างไร และเขาจะหยุดความโกรธแค้นของมัมมี่สาว ที่กำลังอาละวาดไปทั่วได้หรือไม่
เงือกน้อยผจญภัย
เงือกน้อยผจญภัย () เป็นภาพยนตร์อนิเมชั่นที่ออกฉายในปี ค.ศ. 1989 ภาพยนตร์เรื่องนี้เป็นภาพยนตร์ภาคแรกในภาพยนตร์ชุด เงือกน้อยผจญภัย ภาพยนตร์เรื่องนี้มีภาคต่อคือ เงือกน้อยผจญภัย ภาค 2 ตอน วิมานรักใต้สมุทร
แอเรียล เงือกสาวแสนสวยที่เต็มไปด้วยความสุขสนุกสนาน กับการผจญภัยพร้อมผองเพื่อนที่แสนน่ารักอย่าง ฟลาวเดอร์ และปูคาริบเบียนที่ชอบร้องเพลงสไตล์เรกเก้อย่าง ซาแบสเชี่ยน แอเรียลต้องอาศัยความมุ่งมั่นอย่างมาก ในการทำให้ความฝันเป็นจริง และยังต้องร่วมมือกับเพื่อนๆ เพื่อช่วยเหลือชีวิตพ่อของเธอที่ถูกแม่มดใจร้าย เออร์ซูล่าจับขังไว้
ยอดคนสืบระห่ำ
Jack Reacher ยอดคนสืบระห่ำ () ภาพยนตร์ฮอลลีวูดแนวแอคชั่นจากการกำกับของ คริสโตเฟอร์ แม็คควอรี่ นำแสดงโดย ทอม ครูซ ออกฉายครั้งแรกเมื่อวันที่ 21 ธันวาคม พ.ศ. 2555 ดัดแปลงจากนวนิยายชุด Jack Reacher ของ Lee Child เรื่อง "เล็งจุดตาย" (One Shot) ซึ่งตีพิมพ์เมื่อปี 2005
เรื่องราวของ แจ๊ค รีชเชอร์ (ทอม ครูซ) อดีตผู้พันแห่งกองทัพบกสหรัฐที่เข้ามาช่วยสืบหาความจริงในคดีที่ เจมส์ บาร์ อดีตพลแม่นปืนแห่งกองทัพสหรัฐถูกกล่าวหาว่าฆ่าคนตายโดยรีชเชอร์ได้รับความช่วยเหลือจาก เฮเลน โรดิน (โรซามุนด์ ไพค์) ทนายความของบาร์ทำให้รีชเชอร์ได้รู้ความจริงว่าทั้งหมดเป็นการจัดฉากและสมรู้ร่วมคิดรีชเชอร์จึงตัดสินใจหยุดยั้งแผนการนี้
โบทูลิซึม
โบทูลิซึม () เป็นโรคที่เกิดจากพิษของแบคทีเรียสายพันธุ์ "Clostridium botulinum" ซึ่งอาจมีอันตรายรุนแรงถึงเสียชีวิตได้ อาการแรกเริ่มคืออ่อนแรง การมองเห็นผิดปกติ รู้สึกอ่อนล้า และพูดลำบาก จากนั้นอาจตามมาด้วยอาการอ่อนแรงของแขน กล้ามเนื้อหน้าอก และขา ส่วนใหญ่ผู้ป่วยจะมีการรู้สึกตัวดี และไม่มีไข้
เหรียญที่ระลึก &quot;ครบรอบ 30 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945&quot;
"ครบรอบ 30 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"
เหรียญที่ระลึก "ครบรอบ 30 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945" () เป็นเหรียญที่ระลึกครบรอบ 30 ปี สำหรับชัยชนะเหนือเยอรมนีในมหาสงครามของผู้รักชาติ เหรียญได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 25 เมษายน ค.ศ. 1975
เงือกน้อยผจญภัย ภาค 2 ตอน วิมานรักใต้สมุทร
เงือกน้อยผจญภัย ภาค 2 ตอน วิมานรักใต้สมุทร () เป็นภาพยนตร์อนิเมชั่นที่ออกฉายในปี ค.ศ. 2000 ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาพยนตร์เรื่องนี้มีภาคต่อคือ เงือกน้อยผจญภัย ภาค 3 ตอน กำเนิดแอเรียล
หลังจากที่แอเรียล และอิริคได้ให้กำเนิดบุตรสาว เมโลดี้ พวกเขาทั้งสองต้องพบกับคำขู่อาฆาตจากน้องสาวเออร์ซูล่า ที่ชื่อ มอร์กาน่า หล่อนเปี่ยมไปด้วยความเคียดแค้น ถึงขนาดออกปากจองเวรกับแอเรียลว่าจะลักพาตัวเมโลดี้ไป สัญชาตญาณของความเป็นแม่ จึงต้องลุกขึ้นปกป้องลูกสาวให้พ้นอันตราย ด้วยการปิดบังฐานะที่แท้จริงของนางเงือก และออกคำสั่งให้เมโลดี้อยู่ไกลจากทะเลให้มากที่สุด แต่แล้วเมโลดี้ก็ขัดคำสั่งด้วยความฝันในการเป็นเงือกน้อย เธอบังเอิญพบกับมอร์กาน่าที่แปลงกายมาหลอกเป็นผู้วิเศษ ให้พรในวันครบรอบวันเกิด แล้วแผนของแม่มดชั่วก็เป็นจริงเมื่อหล่อนจับเมโลดี้เป็นตัวประกัน เพื่อแลกกับการเป็นเจ้าแห่งท้องทะเล แอเรียลจึงต้องกลับไปขอความช่วยเหลือจากเพื่อนเก่าอย่างซาแบสเชี่ยน ฟลาวเดอร์ และสกัดเติล เพื่อชิงตัวลูกสาวกลับคืนมา และทำให้ครอบครัวกลับมามีความสุขกันอีกครั้ง
น้องสาวของผมคืออาจารย์เอโรมังกะ
น้องสาวของผมคืออาจารย์เอโรมังกะ () เป็นไลต์โนเวลญี่ปุ่น แต่งโดย สึกะซะ ฟุชิมิ และวาดภาพประกอบโดย ฮิโระ คันซะกิ ตีพิมพ์และจัดจำหน่ายโดย สำนักพิมพ์เดงเงกิบุงโกะ ซึ่งเป็นบริษัทในเครือบริษัทแอสกี้มีเดียเวิร์กส์ ดัดแปลงเป็นมังงะวาดโดย Rin เริ่มตีพิมพ์ลงในนิตยสาร เดงเงกิดะอิโอะ และดัดแปลงเป็นอนิเมะโดย เอ-1 พิกเจอส์ เริ่มออกอากาศเมื่อเดือนเมษายน 2017
เจ้าหญิงเฮเลนา แอดิเลดแห่งเดนมาร์ก
เจ้าหญิงเฮเลนา อาดิเลดแห่งเดนมาร์ก (); (เดิม: เจ้าหญิงเฮเลนา อาดิเลดแห่งชเลสวิก-โฮลชสตน์-ซอนเดอบูร์ก-อูลคัชเบิร์ก)เป็นพระชายาใน เจ้าชายฮารัลด์แห่งเดนมาร์ก ทรงเป็นพระธิดาพระองค์ที่ 3ใน ฟรีดริชเฟอร์ดินานด์ ดยุกแห่งชเลสวิก-โฮลชสตน์ กับ เจ้าหญิงแคร์โรไลน์ มาทิลเดอ ดัชเชสแห่งชเลสวิก - โฮลชไตน์-ซอนเดอบูร์ก-ออกัสเตนเบิร์ก พระองค์ทรงเป็นพระมารดาใน เจ้าหญิงคาโรลีเนอ-มาทิลเดอแห่งเดนมาร์ก เป็นพระอัยยิกาใน เจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก เคานต์คริสเตียนแห่งโรเซินบอร์ก
เทศบาลตำบลบ้านใหม่ไชยพจน์
เทศบาลตำบลบ้านใหม่ไชยพจน์  เป็นเทศบาลแห่งหนึ่งใน อำเภอบ้านใหม่ไชยพจน์ จังหวัดบุรีรัมย์
เทศบาลตำบลบ้านใหม่ไชยพจน์ อำเภอบ้านใหม่ไชยพจน์ ได้รับการยกฐานะจากสุขาภิบาล บ้านใหม่ไชยพจน์ และจัดตั้งเป็นเทศบาลตำบลบ้านใหม่ไชยพจน์ ตามพระราชบัญญัติเปลี่ยนแปลงฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม 2542 ด้วยพื้นที่ 11.68 ตารางกิโลเมตร นับแต่ได้รับการจัดตั้งเป็นเทศบาล ได้ปฏิบัติภารกิจตามอำนาจหน้าที่เป็นอย่างดีมาตลอด แม้จะยังไม่มี สำนักงานถาวรในการปฏิบัติงานก็ตามในเบื้องต้นได้ใช้ชั้นบนของศาลาประชาคมอำเภอบ้านใหม่ไชยพจน์เป็น สำนักงาน ต่อมาขอเช่าอาคารพาณิชย์บริเวณปากทางเข้าโรงเรียนกู่สวนแตงพิทยาคมเป็นสำนักงานอยู่ระยะหนึ่ง จนมีการเลือกตั้งสมาชิกสภาเทศบาล และได้ประชุมสภามีมติซื้อที่ดินบริเวณติดเขตทางหลวงแผ่นดินหมายเลข 207 เส้นทาง บ้านใหม่ไชยพจน์ - หนองสองห้อง เป็นสถานที่ก่อสร้างอาคารสำนักงานแห่งใหม่ ตั้งอยู่เลขที่ 99 หมู่ที่ 3 ถนนเจนจบทิศ ตำบลหนองแวง อำเภอบ้านใหม่ไชยพจน์ จังหวัดบุรีรัมย์ ได้เปิดใช้บริการตั้งแต่วันที่ 15 มกราคม 2547 เป็นต้นมาจนถึงปัจจุบัน
เทศบาลตำบลบ้านใหม่ไชยพจน์ ตั้งอยู่ห่างจากจังหวัดนครราชสีมาไปทางทิศตะวันออกเฉียงเหนือ ประมาณ 86 กิโลเมตร
เทศบาลตำบลบ้านใหม่ไชยพจน์ แบ่งเขตการปกครองออกเป็น 8 หมู่บ้าน ดังนี้
เทศบาลตำบลบ้านใหม่ไชยพจน์ จำนวนประชากรในเขตเทศบาลตำบลบ้านใหม่ไชยพจน์ ณ วันที่ 31 มีนาคม 2556 จำนวนทั้งสิ้น 4,300 คน เป็นชาย 2,140 คน เป็นหญิง 2,160 คน จำนวนครัวเรือนทั้งสิ้น 1,246 หลังคาเรือน จำนวนผู้มีสิทธิเลือกตั้ง 3,287 คน เป็นชาย 1,616 คน เป็นหญิง 1,671 คน เมื่อเปรียบเทียบอัตราส่วนความหนาแน่นของประชากรต่อ พื้นที่รวมทั้งหมดจะมีค่าประมาณ 368.15 คน/ตารางกิโลเมตร (พื้นที่ทั้งหมด 11.68 ตารางกิโลเมตร)
โรงเรียนพลอยจาตุรจินดา นครปฐม
ประวัติ
โรงเรียนพลอยจาตุรจินดา ตำบลท่าพระยา อำเภอนครชัยศรี จังหวัดนครปฐม สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ จัดชั้นเรียนแบบสหศึกษา เปิดสอนระดับชั้นมัธยมศึกษาปีที่ ๑ ถึงมัธยมศึกษาปีที่ ๖ ได้รับการจัดตั้งตามประกาศของกระทรวงศึกษาธิการ เมื่อวันที่ ๒๕ มีนาคม ๒๕๑๙ เปิดสอนครั้งแรกเมื่อวันที่ ๑ มิถุนายน ๒๕๑๙ รับนักเรียนเข้าเรียนแบบสหศึกษาชั้นมัธยมศึกษาปีที่ ๑ ถึงมัธยมศึกษาปีที่ ๓
พลตำรวจโทประชา บูรณธนิต ประธานดำเนินการจัดสร้างโรงเรียนร่วมกับคณะ คือ
นางปราณี บูรณธนิต พระครูสังฆคารวิสุทธิ์(เพี้ยน เฟื่องนคร)เจ้าอาวาสวัดหลวงประชาบูรณะ พร้อมด้วยคณะกรรมการวัดหลวงประชาชนชาวตำบลท่าพระยาและตำบลใกล้เคียงที่ร่วมจัดสร้างโรงเรียน
ด้วยเหตุที่นายกร จาตุรจินดา ได้บริจาคที่ดินและเงินจำนวน ๑,๕๐๐,๐๐๐ บาท เพื่อสร้างอาคารเรียนแบบ ๒๑๖ก. พร้อมครุภัณฑ์ มีความประสงค์ขอใช้ชื่อโรงเรียนเป็นอนุสรณ์แก่มารดาท่านซึ่งถือกำเนิดเป็นชาวนครชัยศรีและถึงแก่กรรมไปแล้ว ปัจจุบันบรรจุอัฐิอยู่ในเจดีย์ ณ วัดหลวงประชาบูรณะดังนั้นทางราชการจึงอนุมัติให้ใช้ชื่อโรงเรียน “พลอยจาตุรจินดา” ตามความประสงค์ของผู้บริจาค
โรงเรียนพลอยจาตุรจินดา ตั้งอยู่บริเวณวัดหลวงประชาบูรณะหมู่ที่ ๑ ตำบลท่าพระยา อำเภอนครชัยศรีจังหวัดนครปฐม มีพื้นที่ทั้งหมด ๓๘ ไร่ ๖๒ ตารางวา ได้จากที่ดินของวัดประชาบูรณะส่วนหนึ่ง และประชาชนบริจาคให้อีกส่วนหนึ่ง มีรายละเอียดโดยย่อ ดังนี้
๑. ที่ดินธรณีสงฆ์ของวัดประชาบูรณะ จำนวน ๙ ไร่ ๓ งาน
๒. นายกร จาตุรจินดา มอบที่ดินโฉนดเลขที่ ๒๘๘๗ จำนวน ๖ ไร่ ๓ งาน ๒๔ ตารางวา และบริจาคเงิน จำนวน ๑,๕๐๐,๐๐๐ บาท
๓. พลตำรวจโทประชา บูรณธนิต มอบที่ดินโฉนดเลขที่ ๒๘๘๔ จำนวน ๗ ไร่ ๒ งาน ๗๔ ตารางวา และบริจาคเงินจำนวน ๙๐๐,๐๐๐ บาท
๔. นางปราณี บูรณธนิต มอบที่ดินโฉนดเลขที่ ๒๘๘๕ จำนวน ๕ไร่ ๑ งาน ๔๐ ตารางวา
๕. นายเบี้ยว เมืองสถาน ร่วมกับชาวบ้านมอบที่ดินโฉนดเลขที่ ๒๘๘๖ จำนวน ๕ ไร่ ๓ งาน ๒๔ ตารางวา
๖. ชาวบ้านร่วมกันมอบที่ดินโฉนดเลขที่ ๑๗๙๔๙ จำนวน ๒ ไร่ ๓ งาน
กรมสามัญศึกษา (สมัยนั้น) แต่งตั้งนายปลิว เนตรแก้ว วุฒิ กศ.บ. ผู้ช่วยครูใหญ่โรงเรียนงิ้วรายบุญมีรังสฤษฏ์ มาดำรงตำแหน่งครูใหญ่โรงเรียนพลอยจาตุรจินดา เปิดรับนักเรียนชั้นมัธยมศึกษาปีที่ ๑ ได้ จำนวน ๙๐ คน โรงเรียนได้รับความร่วมมือช่วยเหลืออย่างดียิ่งจาก นายกร จาตุรจินดา พลตำรวจโทประชา บูรณธนิต เจ้าอาวาสวัดหลวงประชาบูรณะ คณะกรรมการวัด และประชาชนตำบลท่าพระยา และตำบลใกล้เคียงช่วยกันพัฒนากิจการต่างๆ ของโรงเรียนเจริญขึ้นเป็นลำดับ
เรือนแหวนหัวพลอย มงกุฎครอบ
ปัญญา นรานัง รัตนัง (ปัญญาเป็นรัตนะของเหล่านรชน)
ซื่อสัตย์ กตัญญู รู้หน้าที่
สีชมพู - เขียว
พ.จ.จ.
พันธุ์วโรภาส เศวตรุนทร์
แพทย์หญิง พันธุ์วโรภาส เศวตรุนทร์ มีนามเดิม “หม่อมเจ้าพันธุ์วโรภาส ภาณุพันธุ์” (4 สิงหาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา และเป็นพระราชปนัดดาในพระบาทสมเด็จพระจอมเกล้าเจ้าอยู่หัว
พันธุ์วโรภาส มีพระนามลำลองว่า ท่านหญิงน้อย ประสูติเมื่อวันที่ 4 สิงหาคม พ.ศ. 2476 เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา เป็นพระนัดดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช มีเชษฐาและเชษฐภคินีร่วมมารดาสององค์คือประภาพันธุ์ กรโกสียกาจ และหม่อมเจ้าสุริยพันธุ์ ภาณุพันธุ์
ท่านหญิงทรงสำเร็จศึกษาแพทยศาสตรบัณฑิตจากคณะแพทยศาสตร์ จุฬาลงกรณ์มหาวิทยาลัย และทำงานเป็นแพทย์อยู่ที่โรงพยาบาลจุฬาลงกรณ์ ได้เคยทำการรักษาพระราชวุฒาจารย์ (ดูลย์ อตุโล) ในช่วงอาพาธหนักครั้งที่สองแล้วเข้าพักรักษาตัวที่โรงพยาบาลจุฬาลงกรณ์
ท่านหญิงทรงคบหากับนายแพทย์ชูช่วง เศวตรุนทร์ อาจารย์คณะแพทยศาสตร์ จุฬาลงกรณ์มหาวิทยาลัย ตั้งแต่ยังเป็นนิสิตอยู่ ต่อมาทรงกราบบังคมทูลลาออกจากฐานันดรศักดิ์เพื่อทรงเสกสมรสกับนายแพทย์ชูช่วง เศวตรุนทร์ เมื่อวันที่ 31 มีนาคม พ.ศ. 2501 และได้รับพระมหากรุณาธิคุณโปรดเกล้าฯ พระราชทานน้ำพระมหาสังข์ ณ วังไกลกังวล เมื่อวันที่ 12 พฤษภาคม พ.ศ. 2501 มีบุตร-ธิดาด้วยกันสี่คน คือพงษ์ภาณุ เศวตรุนทร์, ศาสตราจารย์ ทันตแพทย์หญิง ดร. รังสินี มหานนท์, ภาณพ เศวตรุนทร์ และศักดิ์สถิต เศวตรุนทร์
เมื่อวันที่ 15 กันยายน พ.ศ. 2559 ท่านหญิงได้เสด็จเป็นองค์ประธานในพิธีพระราชทานเพลิงศพท่านหญิงสวรรณา วิชัยรัตน์ เชิญภคินีต่างมารดา ณ เมรุวัดธาตุทอง
เจ้าหญิงอาลิกซ์ เจ้าหญิงแห่งลีญ
เจ้าหญิงอาลิกซ์แห่งลักเซมเบิร์ก เจ้าหญิงพระมารดาแห่งลีญ () เป็นพระธิดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาในแกรนด์ดยุกฌ็องแห่งลักเซมเบิร์ก เป็นพระมาตุจฉาใน แกรนด์ดยุกอ็องรีแห่งลักเซมเบิร์ก พระองค์สมรสกับ อ็องตวน เจ้าชายที่ 13 แห่งลีญ พระองค์จึงดำรงพระอิสริยยศเป็น เจ้าหญิงพระชายาแห่งลีญ มีพระบุตร 7 พระองค์ ต่อมาพระสวามีสิ้นพระชนม์ พระโอรสพระองค์ใหญ่สืบพระอิสริยยศเป็นมีแชล เจ้าชายที่ 14 แห่งลีญ พระองค์จึงดำรงพระอิสริยยศเป็น เจ้าหญิงพระมารดาแห่งลีญ
มีแชล เจ้าชายที่ 14 แห่งลีญ
มีแชล เจ้าชายที่ 14 แห่งลีญ () เป็นพระโอรสพระองค์ใหญ่ในอ็องตวน เจ้าชายที่ 13 แห่งลีญ กับเจ้าหญิงอาลิกซ์ เจ้าหญิงแห่งลีญเป็นพระนัดดาในแกรนด์ดัชเชสชาร์ล็อตแห่งลักเซมเบิร์กกับเจ้าชายเฟลิกซ์แห่งบูร์บง-ปาร์มา เป็นพระภาคิไนยใน แกรนด์ดยุกฌ็องแห่งลักเซมเบิร์ก และเป็นพระญาติชั้นที่ 1 ใน แกรนด์ดยุกอ็องรีแห่งลักเซมเบิร์ก พระองค์สืบพระอิสริยยศ เป็น เจ้าชายที่ 14 แห่งลีญ ต่อจากพระบิดาที่สิ้นพระชนม์ไป พระองค์สมรสกับ เจ้าหญิงเอเลนอราแห่งลีญ มีพระบุตร 2 พระองค์
สราวุธ วิเชียรสาร
สราวุธ วิเชียรสาร ชื่อเล่นชื่อ เต้ย เกิดที่ ปากน้ำโพ จังหวัดนครสวรรค์ เป็นทั้งผู้กำกับภาพยนตร์ ผู้กำกับละครโทรทัศน์ ผู้กำกับภาพ และนักเขียนบทภาพยนตร์ จบการศึกษาระดับปริญญาตรี สาขาภาพยนตร์ ภาควิชานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เมื่อปี พ.ศ. 2535
เริ่มเข้าวงการด้วยการเป็นผู้ช่วยผู้กำกับภาพยนตร์สารคดีเรื่อง ถนนราชดำเนิน กำกับโดย พิเศษ สังข์สุวรรณ ในปี พ.ศ. 2536 และเข้าทำงานในตำแหน่งผู้ช่วยโปรดิวเซอร์และผู้ช่วยผู้กำกับ ในบริษัท วิชั่น โปร จำกัด ในการดูแลของ ยุทธนา มุกดาสนิท และ ม.ล. วราภา เกษมศรี และในปี พ.ศ. 2539 จึงเริ่มกำกับภาพยนตร์ไทยเรื่องแรกเรื่อง เพื่อเพื่อน เพื่อฝัน เพื่อวันเกียรติยศ (พ.ศ. 2540)
IMDB
Nangdee.com
Movie M Thai
หม่อมเจ้าอุทัยกัญญา ภาณุพันธุ์
หม่อมเจ้าอุทัยกัญญา ภาณุพันธุ์ (24 ตุลาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา เป็นพระบรมวงศานุวงศ์ลำดับที่ 17 ในลำดับโปเจียมแห่งราชอาณาจักรไทย
หม่อมเจ้าอุทัยกัญญา ภาณุพันธุ์ (ท่านหญิงนิด) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา (สกุลเดิม นายนันท์) เมื่อวันที่ 24 ตุลาคม พ.ศ. 2476 เป็นพระนัดดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และเป็นพระราชปนัดดาในพระบาทสมเด็จพระจอมเกล้าเจ้าอยู่หัว เมื่อมีชันษาเพียง 9 เดือน พระบิดาได้สิ้นพระชนม์ หม่อมเจ้าอุทัยกัญญามีเจ้าพี่ร่วมพระมารดาหนึ่งองค์ คือหม่อมเจ้านิพัทธพันธุพงศ์ ภาณุพันธุ์ (ประสูติ 11 กันยายน พ.ศ. 2475; สิ้นชีพิตักษัยแล้ว)
หม่อมเจ้าอุทัยกัญญามีศักดิ์เป็นน้าของอรุโณชา ภาณุพันธุ์ ผู้จัดละคร และกรรมการผู้จัดการบริษัทบรอดคาซท์ ไทย เทเลวิชั่น
หม่อมเจ้าอุทัยกัญญา ภาณุพันธุ์ ทรงออกงานและปฏิบัติกรณียกิจอยู่บ่อยครั้ง เช่น
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน () เป็นภาพยนตร์แอนิเมชันที่ออกฉายในปี ค.ศ. 2000 ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาค 2 ตอน วิมานรักใต้สมุทร ซึ่งภาพยนตร์ภาคนี้เป็นเรื่องราวก่อนหน้าเหตุการณ์ที่จะเกิดในภาพยนตร์ภาคหนึ่ง และภาคสอง
เรื่องราวที่แปรเปลี่ยนแอเรียลให้เป็นเจ้าหญิงแห่งท้องทะเล นานมาแล้ว ก่อนที่แอเรียลจะอยู่บนโลกมนุษย์กับเจ้าชายอีริค เธอเป็นหนึ่งในธิดาทั้งเจ็ดผู้เป็นที่รักของเจ้าสมุทรไทร ตันผู้ทรงอำนาจ แต่ขณะนั้นโลกใต้สมุทรเกิดปัญหาและเสียงเพลงกลายเป็นสิ่งต้องห้าม ในการผจญภัยในโลกแห่งมนต์วิเศษนี้ แอเรียลและเหล่าพี่สาว รวมถึงเซบาสเตียนและฟลาวเดอร์ เพื่อนผู้ซื่อสัตย์ก็ต้องต่อสู้เพื่อนำเสียงเพลงและ มิตรภาพกลับมาสู่แอตแลนติกา
อ็องรี อ็องตวน เจ้าชายรัชทายาทแห่งลีญ
อ็องรี อ็องตวน เจ้าชายรัชทายาทแห่งลีญ () เป็นพระโอรสพระองค์แรกใน มีแชล เจ้าชายที่ 14 แห่งลีญ กับ เจ้าหญิงเอเลนอราแห่งลีญ เป็นพระนัดดาใน เจ้าหญิงอาลิกซ์ เจ้าหญิงแห่งลีญ กับอ็องตวน เจ้าชายที่ 13 แห่งลีญ เป็นพระปนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา พระองค์ได้รับการสถาปนาเป็น เจ้าชายรัชทายาทแห่งลีญ หลังจากพระบิดาสืบพระอิสริยยศต่อจากพระอัยกา
เดอะทอยส์
ธันวา บุญสูงเนิน ชื่อในวงการเพลง The Toys เป็นนักร้อง นักดนตรี เป็นลูกของอดีตนักร้องสาว นิตยา บุญสูงเนิน และเป็นหลานของ เจินเจิน บุญสูงเนิน เขาเริ่มเข้าวงการเพลงด้วยการชนะการแข่งขันกีต้าร์ Overdrive Guitar Contest 9 นอกจากนี้เขาเป็นยังโปรดิวเซอร์ให้แก่ศิลปินหลายคน และต่อมาเขาได้ปล่อยเพลงบนเว็บไซต์ยูทูบ ในเพลง "หน้าหนาวที่แล้ว" จนได้เข้าสังกัดวอทเดอะดักซ์
ธันวา บุญสูงเนิน เกิดวันที่ 1 ธันวาคม พ.ศ. 2538 เป็นคนนครราชสีมา โดยชื่อเล่น ทอย, คุณแม่เป็นคนตั้งให้ มาจากการรวมชื่อของคุณอาสองท่าน คือ ทอมกับบอย และชื่อ เอม คุณพ่อเป็นคนตั้งให้
เขายังเป็นลูกของอดีตนักร้องสาว นิตยา บุญสูงเนิน และเป็นหลานของ เจินเจิน บุญสูงเนิน ทอยสนใจด้านดนตรีตั้งแต่ตอนเด็ก และได้ไปเรียนหนังสือที่ต่างประเทศในตอนประถม จนเมื่อเขาวัยรุ่นก็ได้เข้าแข่งขันกีตาร์มากมาย อาทิ Light Ibanez Guitar Solo Competition 2014 ได้ที่ 2 ของประเทศ, ได้ที่ 5 จาก Kiesel Guitars Solo Contest
หลังจากที่เริ่มมีประสบการณ์ด้านงานเพลงมากขึ้น ทอยก็ได้เปิดช่องยูทูบเป็นของตนเองโดยใช้ชื่อว่า THURSDAY โดยเขาได้ปล่อยงานเพลงบนโลกออนไลน์ครั้งแรกด้วยเพลง “หน้าหนาวที่แล้ว”
เมื่อเป็นที่รู้จักในวงการมากขึ้น ทางสังกัดวอทเดอะดักซ์ จึงเชิญให้ทอยเข้ามาร่วมงานในสังกัด โดยเริ่มเซ็นสัญญาเมื่อเดือนเมษายน พ.ศ. 2560 และออกซิงเกิลแรกอย่างเป็นทางการในเพลง "ก่อนฤดูฝน" โดยก่อนที่จะออกซิงเกิลแรกอย่างเป็นทางการนั้น ทางสังกัดก็ได้นำเพลงซิงเกิลก่อนหน้านี้ "หน้าหนาวที่แล้ว" มาเปิดตามวิทยุอีกครั้งจนติดอันดับเพลงหลายสถานีอีกด้วย
ตลอดช่วงปี 2560-2561 ความนิยมในตัวเดอะทอยส์ได้เพิ่มขึ้นเรื่อย ๆ ซึ่งทำให้เขาได้ร่วมเป็นศิลปินรับเชิญให้กับศิลปินอื่น ๆ เช่น ลิปตา ในเพลง "Bad Luck" และยังมีโอกาสร่วมงานกับ บอย โกสิยพงษ์ ในเพลง “เหตุผล” อีกด้วย นอกจากนี้ยังมีการร่วมมือทำเพลงกับผลิตภัณฑ์ต่าง ๆ เพื่อโฆษณาประชาสัมพันธ์อีกด้วย และต่อมาในช่วงสิ้นปี พ.ศ. 2561 เดอะทอยส์ได้เปิดตัวอัลบั้มแรกที่มีชื่อว่า "SUN" ซึ่งมีงานเปิดตัวอัลบั้ม จัดขึ้นที่ EmQuartier โดยอัลบั้มออกวางจำหน่ายในเดือนตุลาคม
ศักดา ฝ่ายอินทร์
ศักดา ฝ่ายอินทร์ (ชื่อเล่น: เปี๊ยก; 17 เมษายน พ.ศ. 2534 — ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลัง ในการแข่งขันไทยลีกร่วมกับสโมสรฟุตบอลราชนาวี
พ.ศ. 2555 ได้มีการประกาศชื่อศักดา ฝ่ายอินทร์ ให้ทำหน้าที่ร่วมกับทีมชาติไทย ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก ที่จัดขึ้น ณ ประเทศลาว ส่วนในปี พ.ศ. 2556 ได้มีการประกาศชื่อของเขาร่วมกับทีมชาติ ในการแข่งขันซีเกมส์ 2013 ที่จัดขึ้น ณ ประเทศพม่า
คริส คอร์เนลล์
คริส คอร์เนลล์ (; 20 กรกฎาคม ค.ศ. 1964 – 18 พฤษภาคม ค.ศ. 2017) เป็นนักดนตรีและนักร้อง-นักแต่งเพลงชาวอเมริกัน เป็นที่รู้จักดีในฐานะนักร้องนำวงและซาวด์การ์เดน และออดิโอสเลฟ เคยคว้ารางวัลแกรมมีมาแล้วถึงสองครั้ง และยังเป็นที่รู้จักในผลงานเดี่ยวของเขาอีกด้วย เริ่มมีผลงานบันทึกเพลงมาตั้งแต่ปี 1991 กับ Temple of the Dog วงดนตรีอันเป็นอนุสรณ์ระลึกถึงเพื่อนของเขา แอนดรูว์ วูด
คอร์เนลล์ ยังเป็นหนึ่งในผู้นำการเคลื่อนไหวของดนตรีกรันจ์ในยุค 1990 และยังรู้จักกันดีในฐานะนักแต่งเพลง มีเสียงร้องที่ใช้ช่วงเสียงเกือบครบสี่ออกเทฟ รวมทั้งเทคนิคการใช้พลังเสียงร้องที่สูง เขาปล่อยอัลบั้มเดี่ยวทั้งสี่สตูดิโออัลบั้มได้แก่ "Euphoria Morning" (1999) "Carry On" (2007) "Scream" (2009) "Higher Truth" (2015) และไลฟ์อัลบั้ม "Songbook" (2011) คอร์เนลล์ได้รับการเสนอเข้าชิงรางวัลลูกโลกทองคำจากเพลง "The Keeper" ซึ่งปรากฏภาพยนตร์ "Machine Gun Preacher" และยังเป็รผู้ร่วมแต่งเพลงประกอบภาพยนตร์ "You Know My Name" เรื่อง "Casino Royale" ซิงเกิลเดี่ยวครั้งสุดท้ายของเขาคือ "The Promise" ที่ได้แต่เพลงปิดให้แก่ภาพยนตร์ที่มีชื่อเดียวกัน เขาได้รับการลงคะแนนเสียงให้เป็น "นักร้องเพลงร็อกที่ยิ่งใหญ่ที่สุด" โดยผู้อ่านจาก "Guitar World", มีรายชื่อในอันดับ 4 ของ "นักร้องเฮฟวีเมทัลในอันดับท็อป 100 ตลอดตาล" โดย "Hit Parader", อยู่ในอันดับที่ 9 ของรายชื่อ "นักร้องนำที่ดีที่สุดตลอดกาล" โดย "Rolling Stone" อันดับที่ 12 ในรายชื่อ "22 Greatest Voices in Music" ของ MTV
คอร์เนลล์เสียชีวิตจากการฆ่าตัวตายเมื่อวันที่ 18 พฤษภาคม ค.ศ. 2017 ในห้องพักของโรงแรมเอ็มจีเอ็ม แกรนด์ ดีทรอยต์ หลังจากคอนเสิร์ตของวงซาวด์การ์เดน เมื่อคืนก่อนหน้า
มิสแกรนด์เวเนซุเอลา
มิสแกรนด์เวเนซุเอลา 2018 คนปัจจุบัน คือ แอนนิส อัลวาเรซ (Annis Álvarez) จากรัฐฟัลกอน ซึ่งจะต้องเข้าร่วมการประกวดมิสแกรนด์อินเตอร์เนชันแนล 2018 ที่ประเทศเมียนมาร์ในเดือนตุลาคม ค.ศ. 2018 และสามารถผ่านเข้ารอบ 10 คนสุดท้ายได้
โรบินฮู้ด (แก้ความกำกวม)
โรบินฮูด เป็นวีรบุรุษนอกกฎหมายในคติชนอังกฤษ มีความเชี่ยวชาญสูงในการยิงธนู และนักดาบ
โรบินฮูด สามารถหมายถึง
เจ้าหญิงมารี กาบรีแยลแห่งลักเซมเบิร์ก
เจ้าหญิงมารี กาเบรียล เจ้าหญิงพระมารดาและเคาน์เตสแห่งโอลเทน-เลนเดอร์เบิร์ก () เป็นพระธิดาใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก เป็นพระมาตุจฉาใน แกรนด์ดยุกอ็องรีแห่งลักเซมเบิร์ก พระองค์สมรสกับ คนุดที่ 7 เคานท์แห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เจ้าหญิงพระชายา และเคาน์เตสแห่งโอลเทน-เลนเดอร์เบิร์ก มีพระบุตร 8 พระองค์ ต่อมาพระสวามีสิ้นพระชนม์ พระธิดาพระองค์ใหญ่สืบพระอิสริยยศเป็น โมนิคที่ 8 เคาน์เตสแห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เจ้าหญิงพระมารดาและเคาน์เตสแห่งโอลเทน-เลนเดอร์เบิร์ก
เอ็กซ์แอมแบสเซเดอส์
เอ็กซ์แอมแบสเซเดอส์ (; บางครั้งใช้ XA) เป็นวงดนตรีร็อกจากเมืองอิธากา รัฐนิวยอร์ก สหรัฐอเมริกา ปัจจุบันประกอบด้วยสมาชิก 3 คนได้แก่ แซม แฮร์ริส (ร้องนำ), เคซีย์ แฮร์ริส (คีย์บอร์ด) และแอดัม เลวิน (กลอง) วงก่อตั้งในปี ค.ศ. 2009 โดยใช้ชื่อว่าแอมแบสเซเดอส์และออกอีพีเปิดตัว "Ambassadors EP" ที่มีซิงเกิลนำอย่าง "Tropisms" ต่อมาพวกเขาออกแอลพีชื่อ "Litost" ซึ่งเพลงชื่อเดียวกันใช้ประกอบในภาพยนตร์ "เดอะโฮสต์ ต้องยึดร่าง" ในปี ค.ศ. 2012 พวกเขาเซ็นสัญญากับซองส์มิวสิกพับลิชิง และออกซิงเกิล "Unconsolable" ที่ภายหลังมีการนำมาทำใหม่ ซิงเกิลดังกล่าวได้รับความสนใจจากแดน เรย์โนลส์ นักร้องนำวงอิแมจินดรากอนส์ ขณะที่เขาพักรักษาตัวที่โรงพยาบาลในเมืองนอร์ฟอร์ก รัฐเวอร์จิเนีย และเสนอให้ค่ายเพลงอินเตอร์สโคปเรเคิดส์ติดต่อไปที่วงนี้
ในปี ค.ศ. 2013 เอ็กซ์แอมแบสเซเดอส์ออกอีพีชื่อ "Love Songs Drug Songs" และร่วมทัวร์กับวงอิแมจินดรากอนส์, จิมมีอีตเวิลด์และเดอะมาวกลีส์ อีพีดังกล่าวขึ้นถึงอันดับที่ 11 ของชาร์ตอัลบั้มท็อปฮีตซีเกอส์ในสหรัฐ ปีต่อมาพวกเขาออกอีพีที่สาม "The Reason" และร่วมทัวร์กับวงแพนิก! แอตเดอะดิสโกและอิแมจินดรากอนส์ ในปี ค.ศ. 2015 พวกเขาออกอัลบั้มเต็มอัลบั้มแรกชื่อ "VHS" ที่ขึ้นถึงอันดับที่ 7 ของชาร์ตบิลบอร์ด 200 และได้รับการรับรองระดับโกลด์จากสมาคมผู้ประกอบกิจการเพลงของสหรัฐอเมริกาและมิวสิกแคนาดา
ตำบลโนนเจริญ
ตำบลโนนเจริญ เป็นตำบลหนึ่งในอำเภอบ้านกรวด จังหวัดบุรีรัมย์ ปัจจุบันเป็นที่ตั้งของเทศบาลตำบลโนนเจริญ
บ้านโนนเจริญเดิมขึ้นอยู่กับตำบลบ้านกรวด อำเภอบ้านกรวด จังหวัดบุรีรัมย์ เดิมหมู่บ้านโนนเจริญเป็นหมู่บ้านที่มีเนินภูเขาเล็ก ๆ ตรงกลาง หมู่บ้าน (ปัจจุบัน คือ บริเวณวัดไตรคงคาราม) มีสระน้ำโบราณใหญ่ 2 สระ รอบหมู่บ้านชื่อ สระหนองสังข์ และสระบ้าน ซึ่งเป็นหมู่บ้านที่มีความอุดมสมบูรณ์ มีต้นไม้มากมายมีทางเดินของสัตว์ป่าลงมาดื่มน้ำในสระเป็นประจำ ชาวบ้านจึงพากันเรียกเนินเล็ก ๆ นี้ว่า โนนเจริญ ตามลักษณะความอุดมสมบูรณ์ของพื้นที่ ต่อมาได้แยกตั้งเป็นตำบลโนนเจริญ เมื่อปี พ.ศ. 2497 โดยมีนายนวล พาชื่นใจ เป็นกำนันคนแรก
เทศบาลตำบลโนนเจริญ เป็นองค์กรปกครองส่วนท้องถิ่นประเภทเทศบาลตำบล มีพื้นที่ครอบคลุมทั่วทั้งตำบลโนนเจริญ เดิมเป็นองค์กรปกครองส่วนท้องถิ่นรูปแบบสภาตำบลเรียกว่า "สภาตำบลโนนเจริญ" จัดตั้งครั้งแรกเมื่อ พ.ศ. 2537 ต่อมาได้เลื่อนฐานะจากสภาตำบลเป็นองค์การบริหารส่วนตำบล เมื่อ 21 กุมภาพันธ์ พ.ศ. 2540 ต่อมาได้ยกฐานะเป็นเทศบาลตำบลโนนเจริญ ณ วันที่ 27 ตุลาคม พ.ศ. 2552 ตามพระราชบัญญัติเทศบาล พ.ศ. 2496 มีพื้นที่ทั้งหมด 21.679 ตารางกิโลเมตร ซึ่งครอบคลุมพื้นที่ทั้งตำบลโนนเจริญ
ตำบลโนนเจริญแบ่งออกเป็น 11 หมู่บ้าน ได้แก่
ตำบลโนนเจริญมีประชากรทั้งหมด 8,507 คน ประชากรส่วนใหญ่เป็นคนไทยอีสาน (ลาว) รองลงมาคือ เขมร ส่วย ไทย ไทยโคราช
การคมนาคม
การคมนาคมติดต่อระหว่างตำบลและหมู่บ้านใช้การคมนาคมทางบกโดยทางรถยนต์เป็นหลักในการติดต่อและขนส่งผลิตผลทางการเกษตร โดยมีเส้นทางที่สำคัญ ดังนี้
โทรคมนาคม 
เทศบาลตำบลโนนเจริญมีการใช้โทรศัพท์เคลื่อนที่และอินเทอร์เน็ตกันอย่างแพร่หลาย ในเขตเทศบาลมีเสาส่งสัญาณโทรศัพท์ทุกเครือข่ายครอบคลุมพื้นที่ทั้งตำบล และมีสายโทรศัพท์ผ่าน ทำให้การติดต่อสื่อสารทางโทรศัพท์และอินเทอร์เน็ตเป็นไปอย่างสะดวกรวดเร็ว
ราษฎรส่วนใหญ่ประมาณร้อยละ 70 ประกอบอาชีพเกษตรกรรมทำนาข้าว 
การจัดการศึกษาในเขตเทศบาลตำบลโนนเจริญ มีตั้งแต่ระดับก่อนประถมศึกษาจนถึงระดับมัธยมศึกษาจำนวนวัดในเขตเทศบาล มีทั้งหมด 8 วัด คือ
ชารา เบย์
ชารา เบย์(Shara Bey) เป็นตัวละครในเรื่องแต่งชุดสตาร์ วอร์ส ปรากฏตัวในชุคการ์ตูนคอมมิคสตาร์ วอรส์
ชารา เบย์ เป็นมนุษย์เพศหญิง เป็นนักบินแห่งพันธมิตรฟื้นฟูสาธารณรัฐ ดำรงตำแหน่งยศเป็นร้อยโทในช่วงระหว่างสงครามกลางเมืองกาแลกติก. เธอได้แต่งงานกับจ่าเคย์ ดาเมรอน มีลูกชายคนหนึ่งชื่อ โพ ดาเมรอน เธอได้เสียชีวิตเมื่อปีที่ 10 หลังยุทธการยาวิน(หกปีหลังยุทธการเอนดอร์)
คณะศึกษาศาสตร์ มหาวิทยาลัยภาคตะวันออกเฉียงเหนือ
คณะศึกษาศาสตร์ มหาวิทยาลัยภาคตะวันออกเฉียงเหนือ () เป็น คณะวิชา สังกัดมหาวิทยาลัยภาคตะวันออกเฉียงเหนือ จัดตั้งขึ้นเมื่อปี พ.ศ. 2559
ฟุตซอลทีมชาติยูเครน
ฟุตซอลแห่งชาติยูเครน () เป็นตัวแทนของประเทศยูเครนในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลแห่งประเทศยูเครน มีผลงานคือเข้ารอบฟุตซอลชิงแชมป์โลกทั้งหมด5ครั้งอันดับที่ดีที่สุดคืออันดับ4ในปี 1996 และเคยเข้าร่วมฟุตซอลชิงแชมป์ยุโรป9ครั้งอันดับที่ดีที่สุดคืออันดับ2ในปี 2001และ2003จากชุด ฟุตซอลชิงแชมป์ยุโรป 2014
สเตรนเจอร์ ธิงส์
สเตรนเจอร์ทิงส์ () เป็นภาพยนตร์ชุดอเมริกันแนววิทยาศาสตร์-สยองขวัญซึ่งออกอากาศทางเน็ตฟลิกซ์ ได้รับการสร้าง เขียนบท และกำกับโดยพี่น้องตระกูลดัฟเฟอร์ และอำนวยการบริหารโดยพี่น้องตระกูลดัฟเฟอร์, ชอว์น เลวี, และแดน โคเฮน ฤดูกาลแรกออกฉายครั้งแรกเมื่อเดือนกรกฎาคม ค.ศ.2016 แสดงโดย วิโนนา ไรเดอร์, เดวิด ฮาร์เบอร์, ฟินน์ วูฟฮาร์ด, มิลล์ บ็อบบี บราวน์, เกเตน มาตาราซโซ, เคเล็บ แมตลาฟลิน, นาตาเลีย ไดเออร์, ชาร์ลี ฮีตัน, คาร่า บูโอโน่ และ แมททิว โมไดน์, พร้อมทั้ง โนอาห์ ชแนปป์ และ โจ เคียรี่
เรื่องราวทั้งหมดเกิดขึ้นในเมืองสมมุติ Hawkins ในรัฐอินดีแอนา ช่วงปี 80 ฤดูกาลแรกนั้นมุ่งเน้นไปที่การตามหาเด็กชายที่หายไปทางกลางเหตุการณ์ลึกลับที่เกิดขึ้นในเมือง รวมทั้งการปรากฏตัวของเด็กสาวที่มีพลังจิตเคลื่อนย้ายวัตถุที่ช่วยเพื่อน ๆ ของเด็กชายที่หายไปตามหาเขา
ฟุตซอลทีมชาติเนเธอร์แลนด์
ฟุตซอลแห่งชาติเนเธอร์แลนด์ ()เป็นตัวแทนของทีมชาติเนเธอร์แลนด์ ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของราชสมาคมฟุตบอลเนเธอร์แลนด์ (KNVB) เนเธอร์แลนด์ได้จัดฟุตซอลชิงแชมป์โลกเป็นครั้งแรกในปี1989 ที่เมืองรอตเทอร์ดาม และได้อันดับ2ในปีเดี่ยวกันนั้นเองจากชุด ฟุตซอลชิงแชมป์ยุโรป 2014
มายา มหาชน
มายา มหาชน (Maya Award) เป็นงานประกาศผลรางวัลบันเทิงที่จัดโดยนิตยสารมายาแชนแนล จัดขึ้นเพื่อมอบรางวัลให้แก่บุคคลในวงการบันเทิง ไม่ว่าจะเป็นวงการเพลง ภาพยนตร์ โทรทัศน์ และละครโทรทัศน์ โดยจะคัดสรรผู้สมควรได้รับการเสนอชื่อเข้าชิงจากผลงานในช่วง 1 ขวบปีที่ผ่านมา (ช่วงครึ่งปีหลังกับครึ่งปีแรกของปีที่จัดงาน) ส่วนวิธีหาผู้สมควรได้รับรางวัลนั้นจะให้ประชาชนเป็นผู้ตัดสิน เพื่อให้เหมาะสมกับชื่อรางวัล "มหาชน" โดยเก็บคะแนนจากผลโหวตทั้ง 2 ช่องทาง คือ โหวตผ่านทางโทรศัพท์มือถือและโหวตผ่านทางนิตยสารมายาแชนแนล บุคคลใดได้รับการโหวตมากที่สุดก็จะได้รางวัลไปครอง
รางวัลมายา มหาชน มีลำดับการจัดงานดังต่อไปนี้
สมมาตร ไพรหิรัญ
สมมาตร ไพรหิรัญ (ชื่อเล่น:เปี๊ยก) เป็นนักแสดงชาวไทย เกิดเมื่อวันที่ 5 เมษายน พ.ศ. 2496 มีผลงานละครหลายเรื่อง และเคยเป็นพระเอกมิวสิควีดีโอเพลงทุกเพลงของ หยาด นภาลัย นักร้องเพลงลูกกรุงค่าย PGM
สมรสกับ ปาริฉัตร ไพรหิรัญ มีลูกชายและลูกสาวด้วยกัน 2 คน คือ นายอธิปติ ไพรหิรัญ (ปลั๊ก) และคนที่สอง นางสาวฉัตตญา ไพรหิรัญ (เกิร์ล) ปัจจุบันยังคงรับงานละครและเป็นหนึ่งในผู้จัดละครของบริษัท สองห้าห้าแปด จำกัด ให้กับช่อง 3
หม่อมเจ้าคำงอก ทองแถม
หม่อมเจ้าคำงอก ทองแถม (8 มีนาคม พ.ศ. 2430 — 20 มกราคม พ.ศ. 2471) พระโอรสในพระเจ้าบรมวงศ์เธอ พระองค์เจ้าทองแถมถวัลยวงศ์ กรมหลวงสรรพสาตรศุภกิจ กับหม่อมเจ้าสุวรรณ ทองแถม
หม่อมเจ้าคำงอกทรงรับราชการในกรมพระคลังมหาสมบัติ โดยเป็นข้าหลวงพระคลังมณฑลอุดรระหว่างปีพ.ศ. 2451 - 2455 และเป็นข้าหลวงพระคลังมณฑลภูเก็ตระหว่างปีพ.ศ. 2455 - 2459
ทรงมีหม่อมห้าม 3 คนคือ หม่อมแฟร์ หม่อมมงคล และหม่อมเรียม มีโอรสธิดารวม 11 คนคือ
บอย (การ์ตูนญี่ปุ่น)
บอย (, ) เป็นการ์ตูนญี่ปุ่นที่แต่งโดยฮะรุโตะ อุเมะซะวะ เป็นเรื่องราวของฮิบิโน่ ฮาเรลูย่า นักเรียนนักเลงคนหนึ่งซึ่งมีจุดประสงค์จะครองโลก โดยตัวละครหลักทุกตัวดัดแปลงมาจากตัวละครในเรื่อง "ฮาเรลูย่า" (HARELUYA) ซึ่งเป็นการ์ตูนเล่มเดียวจบที่แต่งไว้ในปีเดียวกัน บอยถูกตีพิมพ์ในนิตยสารโชเน็งจัมป์รายสัปดาห์ช่วงปี พ.ศ. 2535-2542 และเคยจัดทำเป็นอนิเมะโทรทัศน์ออกอากาศทางโยะมิอุริเทเลแคสติงคอร์ปอเรชัน ส่วนในไทยออกอากาศทางช่องทรูสปาร์ก
โอกาโมโตะ เคียวชิโร่ () เด็กนักเรียนปีหนึ่งจากโรงเรียนราคุเอ็นผู้มีความใฝ่ฝันจะเป็นจิตรกร ได้พบกับนักเรียนร่วมชั้นที่ชื่อฮิบิโน่ ฮาเรลูย่า () บุตรชายของฮิบิโน่ ฮาเรบาเร () บาทหลวงประจำโบสถ์ ซึ่งฮิบิโน่มีความปรารถนาจะครองโลก เจ้าของวลี "ข้าจะครองโลก" หรือ "ตูข้ามันไร้เทียมทานเฟ้ย" ทั้งเป็นนักเลงหัวไม้จอมอันธพาล มักใช้คำพูดยียวนและหยิบอาวุธออกมาจากด้านหลังโดยเฉพาะกระทะและไม้เบสบอล และได้มาพบกับอิชิโจ มาโกโตะ () หนุ่มผมยาวซึ่งเป็นนักเรียนอันธพาลอีกคนหนึ่งที่มีความชื่นชอบในเพลงร็อก โดยเฉพาะเมื่อขึ้นคอนเสิร์ตยามวิกาลเขาจะจัดแต่งทรงผมให้ตั้งชี้ต่างจากตอนกลางวัน นอกจากนี้ยังมีเพื่อนสาวอีกคนหนึ่งคือยามานะ มิจิรุ () นักเรียนร่วมชั้นที่มักได้รับการช่วยเหลือจากทั้งสามคนเมื่อมีคนร้ายมาขโมยของในร้านของเธอ
ทั้งสามคนมักเสนอตัวช่วยเหลือผู้อื่นที่ถูกรังแกจากพวกอันธพาลกลุ่มบ่อยครั้ง แต่ด้วยความกล้าหาญและความเชื่อใจต่อสหายจึงทำให้ทั้งสามคนสามารถปราบเหล่าอันธพาลนั้นสำเร็จ หลังจากนั้นเป็นต้นมาพฤติกรรมของโอกาโมโตะ เคียวชิโร่จากเดิมที่เป็นคนอ่อนแอไม่สู้คน ได้พัฒนาเป็นคนที่ห้าวหาญและรักเพื่อนพ้อง
ในตอนจบของเรื่องโอกาโมโตะ เคียวชิโร่ได้คบหากับยามานะ มิจิรุ และเดินทางไปศึกษาต่อเพื่อเป็นจิตรกรที่ฝรั่งเศส ส่วนฮิบิโน่ ฮาเรลูย่า และอิชิโต มาโกโตะได้เป็นศิลปินร็อกในนามวงไฟเยอร์กันส์ เพราะดนตรีนั้นไร้พรมแดน และได้ครองโลกตามอุดมคติของตน
โสน
โสน, โสนหิน หรือ โสนกินดอก () เป็นพืชประจำถิ่นในทวีปเอเชียและแอฟริกา เป็นไม้ในตระกูลปาปิโอนีอี เป็นพืชที่ขึ้นเองตามธรรมชาติทั่วไปในที่ชื้นแฉะ โดยเฉพาะตามริมคลองและริมคันนา ชื่อสามัญอื่น ๆ คือ โสนดอกเหลือง ทางพายัพเรียก ผักฮองแฮง ทางกะเหรี่ยง-แม่ฮ่องสอนเรียก สีปรีหลา
เป็นต้นไม้พุ่มขนาดกลาง ลำต้นสูงเปราะบาง ไม่มีแก่น มีกิ่งก้านเล็กน้อยตอนบน ใบเล็กเป็นฝอยคล้ายใบมะขามหรือใบกระถิน ดอกสีเหลืองคล้ายดอกแคหรือดอกถั่ว มีฝักเมื่อแก่จัด คล้ายฝักถั่วเขียวแต่ยาวกว่ามาก สูงประมาณ 2-3 เมตร
ในประเทศไทยนิยมนำไปปรุงอาหาร ดอกโสนมีวิตามินเอสูง ดอกโสนนำไปลวกแล้วกินกับน้ำพริกหรือนำไปดองกับน้ำซาวข้าว กินกับน้ำพริกปลาทู นำไปชุบไข่ทอด แกงส้มหรือแกงใส่ไข่มดแดง ใช้ทำขนมดอกโสน ซึ่งมีลักษณะคล้ายขนมขี้หนู แต่เอาดอกโสนมาคลุกเพิ่ม อาหารชาววังเรียกขนมนี้ว่าขนมโสนน้อยเรือนงาม ในใบมีสารสีเหลืองกลุ่มแคโรทีนอยด์ ใช้แต่งสีเหลืองในขนมหลายชนิด เช่น ขนมดอกโสน ขนมขี้หนู ขนมบัวลอย โดยนำดอกโสนมาบดหรือโม่ผสมกับแป้ง
นอกจากนั้น ดอกโสนเป็นดอกไม้ประจำจังหวัดพระนครศรีอยุธยา ข้าราชการและประชาชนชาวจังหวัดพระนครศรีอยุธยายังใส่เสื้อประจำจังหวัดพระนครศรีอยุธยาลายดอกโสนมาปฏิบัติงานกันทุกวันศุกร์
ยุทธการที่มาราวี
เกิดเหตุผู้ก่อการร้ายโจมตีในเมืองมาราวี เกาะมินดาเนาในวันที่ 23 พฤษภาคม พ.ศ. 2560 การโจมตีเกิดขึ้นหลังจากกองทัพได้ใช้กำลังจู่โจมเพื่อจับแกนนำกลุ่มติดอาวุธอะบูซัยยาฟ แต่ไม่ประสบความสำเร็จ ขณะที่มีรายงานว่ากลุ่มติดอาวุธหลายคนได้ออกมาบนท้องถนนและชูธงของกลุ่มรัฐอิสลามอิรักและลิแวนต์หรือไอเอส กลุ่มติดอาวุธบุกยึดศาลาว่าการเมือง โรงพยาบาล และมหาวิทยาลัยของรัฐ รวมทั้งเผาทำลายโบสถ์คาทอลิก โรงเรียน 2 แห่ง และเรือนจำของเมือง ประธานาธิบดีประกาศกฎอัยการศึกและเกิดสงครามขึ้นในเมืองดังกล่าว
ในวันที่ 31 พฤษภาคม พ.ศ. 2560 ในขณะที่สงครามยังคงดำเนินต่อไป คาดว่าผู้โจมตีคือผู้ก่อความไม่สงบที่มีความเชื่อมโยงถึงกลุ่มก่อการร้ายไอเอส ต่อมาในช่วงเย็นของวันเดียวกันมีทหารถูกระเบิดเสียชีวิต 10 ราย
ในวันเสาร์ที่ 10 มิถุนายน พ.ศ. 2560 มีรายงานว่าทหารเสียชีวิตอีก 13 ราย เจ้าหน้าที่ทหารตำรวจเสียชีวิตทั้งหมด 58 ราย พลเมืองชาวมาราวีเสียชีวิตประมาณ 21-38 ราย นับจาก วันที่ 23 พฤษภาคม พ.ศ. 2560 ในขณะที่สหรัฐอเมริกาได้ร่วมรบในสงครามดังกล่าว ในตอนแรกประธานาธิบดีฟิลิปปินส์นั้นได้กล่าวปฏิเสธ ส่วนกองทัพแจ้งว่าเป็นการช่วยเหลือทางเทคนิค แต่ต่อมาในวันที่ 14 มิถุนายน พ.ศ. 2560 ทหารจากสหรัฐอเมริกาได้เข้าร่วมในการรบโดบยกพลขึ้นบกที่เกาะมินดาเนา จำนวนผู้เสียชีวิตทั้งหมด ณ วันที่ 18 มิถุนายน พ.ศ. 2560 อยู่ที่อย่างต่ำ 310 ราย
ในวันที่ 17 ตุลาคม พ.ศ. 2560 โรดรีโก ดูแตร์เต ประธานาธิบดีฟิลิปปินส์คนปัจจุบันได้ประกาศปลดปล่อยเมืองมาราวีจากกลุ่มติดอาวุธได้แล้ว หลังจากได้ทำการสังหารนายอิสนิลอน ฮาปิลอน ผู้นำกลุ่มอะบูซัยยาฟและนายโอมาร์ เมาเต ผู้นำกลุ่มกบฏเมาเต ซึ่งสวามิภักดิ์ต่อกลุ่มรัฐอิสลามอิรักและลิแวนต์
จนในวันที่ 23 ตุลาคม พ.ศ. 2560 หน่วยงานความมั่นคงฟิลิปปินส์ควบคุมสถานการณ์ในพื้นที่ทั้งหมดเอาไว้ได้ ทำให้สงครามในเมืองมาราวีจบลงหลังต่อสู้กันมานานกว่า 5 เดือน
หม่อมเจ้าอุทัยเที่ยง ชยางกูร
หม่อมเจ้าอุทัยเที่ยง ชยางกูร (1 มิถุนายน 2473) เป็นพระธิดาในพระเจ้าบรมวงศ์เธอ กรมหมื่นพงศาดิศรมหิป ประสูติแต่หม่อมแหวนศุลี ชยางกูร ณ อยุธยา เป็นพระบรมวงศานุวงศ์ลำดับที่ 13 ในลำดับโปเจียมแห่งราชอาณาจักรไทย
หม่อมเจ้าอุทัยเที่ยง ชยางกูร เป็นพระธิดาในพระเจ้าบรมวงศ์เธอ กรมหมื่นพงศาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก) เมื่อวันอาทิตย์ที่ 1 มิถุนายน พ.ศ. 2473 และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าอุทัยเที่ยง มีเจ้าพี่เจ้าน้องร่วมพระมารดาสององค์ คือหม่อมเจ้าเวียงวัฒนา ชยางกูร และหม่อมเจ้าจรูญฤทธิเดช ชยางกูร
หม่อมเจ้าอุทัยเที่ยง ทรงปฏิบัติกรณียกิจในฐานะสมาชิกราชสกุลชยางกูร อาทิ
หม่อมเจ้าวิไลกัญญา ภาณุพันธุ์
หม่อมเจ้าวิไลกัญญา ภาณุพันธุ์ (1 มกราคม พ.ศ. 2442 - 30 มิถุนายน พ.ศ. 2509) เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับหม่อมพุก เทวกุล ณ อยุธยา และเป็นชายาในพระเจ้าวรวงศ์เธอ กรมหมื่นภาณุพงศ์พิริยเดช
หม่อมเจ้าวิไลกัญญา ภาณุพันธุ์ ประสูติเมื่อวันที่ 1 มกราคม พ.ศ. 2442 เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ (พระราชโอรสในพระบาทสมเด็จพระจอมเกล้าเจ้าอยู่หัว กับสมเด็จพระปิยมาวดี ศรีพัชรินทรมาตา) ประสูติแต่หม่อมพุก เทวกุล ณ อยุธยา (สกุลเดิม จันทรเสน) มีเจ้าพี่เจ้าน้องร่วมหม่อมมารดา 12 องค์
หม่อมเจ้าวิไลกัญญาเสกสมรสกับพระเจ้าวรวงศ์เธอ กรมหมื่นภาณุพงศ์พิริยเดช (พระโอรสในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมแม้น ภาณุพันธุ์ ณ อยุธยา) มีพระโอรส 1 องค์ คือ หม่อมเจ้าภาณุเทวัญ ภาณุพันธุ์
แพทย์หญิงพันธุ์วโรภาส เศวตรุนทร์ (พระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมมาลี ภาณุพันธุ์ ณ อยุธยา) เคารพหม่อมเจ้าวิไลกัญญาประดุจมารดาแท้ ๆ และเรียกหม่อมเจ้าวิไลกัญญาว่าแม่ อีกทั้งแพทย์หญิงพันธุ์วโรภาสยังสมรสกับนายแพทย์ชูช่วง เศวตรุนทร์ ญาติของหม่อมเจ้าวิไลกัญญา ซึ่งนายแพทย์ชูช่วงได้เข้าเฝ้าหม่อมเจ้าวิไลกัญญา ณ ตำหนักอยู่บ่อย ๆ จึงได้พบรักกับแพทย์หญิงพันธุ์วโรภาส
หม่อมเจ้าวิไลกัญญา ภาณุพันธุ์ สิ้นชีพิตักษัยเมื่อวันที่ 30 มิถุนายน พ.ศ. 2509 และพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 7 กรกฎาคม พ.ศ. 2509